చెన్నై: అక్రమాస్తుల కేసులోవీకే శశికళను దోషిగా పేర్కొంటూ సుప్రీంకోర్టు మంగళవారం వెలువరించిన తీర్పు ‘చారిత్రాత్మక’మైనదని డీఎంకే వర్కింగ్ ప్రెసిడెంట్, తమిళనాడు ప్రతిపక్ష నేత ఎంకే స్టాలిన్ పేర్కొన్నారు. తమిళనాడులో స్థిరమైన ప్రభుత్వాన్ని ఏర్పాటు చేసేందుకు గవర్నర్ విద్యాసాగర్ రావు వెంటనే చర్యలు తీసుకోవాలని కోరారు. ‘‘రెండు దశాబ్దాల సుదీర్ఘ కాలం తర్వాత న్యాయం జరిగింది. ఇది చారిత్రాత్మక తీర్పు’’ అని పేర్కొన్నారు. ప్రజాజీవితంలో రాజకీయ నేతలు ఎలాంటి ప్రవర్తనతో నడుచుకోవాలో సుప్రీం తీర్పు మార్గనిర్దేశనం చేసిందన్నారు. ‘‘ఎవరూ తప్పించుకోలేరని ఈ తీర్పు చాటిచెప్పింది. ప్రజాజీవితంలో నిజాయితీ చాలా అవసరం. రాజకీయ నేతలందరికీ ఇదో గొప్ప గుణపాఠం’’ అని వ్యాఖ్యానించారు. అసెంబ్లీలో ముఖ్యమంత్రి పీఠానికి జరిగే బలపరీక్షలో డీఎంకే వైఖరి ఏమిటని కోరగా... ‘‘డీఎంకే ఎల్లప్పుడూ దేశ ప్రయోజనం వైపే నిలబడుతుంది’’ అని సమాధానమిచ్చారు.
chennai: akramaastula kesuloveeke sasikalanu doshigaa perkontu supreenkortu mangalavaaram veluvarinchina teerpu ‘chaaritraatmaka’mainadani dmca varking president, tamilanadu pratipaksha netha enke stallin perkonnaru. tamilanaadulo sthiramaina prabhutvaanni erpaatu chesenduku gavarnar vidyasagar raavu ventane charyalu teesukovaalani koraru. ‘‘rendu dasaabdaala sudeergha kaalam tarvaata nyaayam jarigindi. idhi chaaritraatmaka teerpu’’ ani perkonnaru. prajaajeevitamlo rajakeeya nethalu elanti pravartanatho naduchukovalo supreem teerpu marganirdesanam chesindannaru. ‘‘evaruu tappinchukolerani ee teerpu chaaticheppindi. prajaajeevitamlo nijaayitii chala avasaram. rajakeeya netalandariki idho goppa gunapaatam’’ ani vyaakhyaaninchaaru. assembleelo mukhyamantri peethaaniki jarige balapareekshalo dmca vaikhari emitani koraga... ‘‘dmca ellappuduu desha prayojanam vaipe nilabadutundi’’ ani samaadhaanamichaaru.